Oikeusministeriö
PL 25
00023 VALTIONEUVOSTO

nettiosoite
KIRJAAMO.OM@OM.FI	
Oikeusministeriön lausuntopyyntö 8.3.2004, 2/481/2004	
	
LAUSUNTO LUONNOKSESTA HALLITUKSEN ESITYKSEKSI eDUSKUNNALLE LAIKSI KESKINÄISESTÄ OIKEUSAVUSTA RIKOSASIOISSA eUROOPAN UNIONIN JÄSENVALTIOIDEN VÄLILLÄ TEHTYYN YLEISSOPIMUKSEEN LIITETTÄVÄN PÖYTÄKIRJAN HYVÄKSYMISESTÄ JA VOIMAANSAATTAMISESTA	
Oikeusministeriö on pyytänyt Rahoitustarkastuksen lausuntoa luonnoksesta hallituksen esitykseksi Eduskunnalle laiksi keskinäisestä oikeusavusta rikosasioissa Euroopan unionin jäsenvaltioiden välillä tehtyyn yleissopimukseen liitettävän pöytäkirjan hyväksymisestä ja voimaansaattamisesta. Lausuntonaan Rahoitustarkastus esittää kunnioittaen seuraavan.

Rahoitustarkastus pitää kannatettavana Suomen ja EU:n muiden jäsenvaltioiden viranomaisten välillä yhteistyötä kansainvälisessä rikosoikeusavussa tehostavan nyt esillä olevan pöytäkirjan hyväksymistä ja voimaansaattamista. Yhteistyön tehostaminen parantaa muun muassa mahdollisuuksia tutkia talousrikosepäilyjä. Tietoisuus tutkintaedellytysten parantumisesta voi omalta osaltaan vähentää väärinkäytöksiä ja tätä kautta lisätä luottamusta myös rahoitusmarkkinoihin.

RAHOITUSTARKASTUS

Markku Lounatvuori		Pirjo Kyyrönen
päälakimies			lakimies